ઐશ્વર્યા રાય બચ્ચન: પોતાની સુંદરતા માટે દુનિયાભરમાં પ્રખ્યાત ઐશ્વર્યા રાય બચ્ચન એક સફળ અભિનેત્રી હોવા ઉપરાંત આંતરરાષ્ટ્રીય સ્તરે પણ એટલી જ લોકપ્રિય છે. વર્ષ ૨૦૦૩માં તેને કાન્સ ફિલ્મ ફેસ્ટિવલમાં જ્યૂરી બનવાનું સન્માન મળ્યું હતું. ૨૦૦૯માં ઐશ્વર્યા એક આંતરરાષ્ટ્રીય ચેરિટી ‘સ્માઇલ ટ્રેઇન’ની પહેલી ગુડવિલ એમ્બેસેડર બની હતી. આ સંસ્થા જરૂરિયાતમંદ બાળકોના કપાયેલા હોઠ અને તાળવાની સર્જરી કરાવે છે. આ સંસ્થાનું કામ માત્ર ભારતમાં જ નહીં, પરંતુ ૭૬ વિકાસશીલ દેશોમાં ચાલી રહ્યું છે.